Þetta hefur hins vegar valdið mörgum stærðfræðingum hugarangri , þar sem þeir fá sendar fjölmargar og misgallaðar sannanir sem sendandinn vill fá yfirfarnar og endurbættar til baka . Einnig hefur tekist að sanna að allar nægilega stórar sléttar tölur eru annað hvort summa tveggja prímtalna eða prímtölu og margfeldi tveggja prímtalna . Til er sönnun sem byggir á almennu Riemann tilgátunni , en eins og nafnið bendir til hefur almenna Riemann tilgátan ekki verið sönnuð og því er sú sönnun ekki mikils virði . Vert er að minnast á að hvort sem Goldbach-tilgátan er sönnuð eða afsönnuð mun það ekki hafa nokkur áhrif á umheiminn þar sem engin hagnýting hefur enn fundist af henni . Þeir stærðfræðingar sem vinna að tilgátunni gera það því annað hvort sér til yndisauka eða fyrir frægðina sem því myndi fylgja að leysa jafn gamalt og þekkt vandamál . Áhugaverðar heimasíður um Goldbach-tilgátuna : Hér getið þið hjálpað til við að prófa Goldbach tilgátuna : ieeta.pt Hér getið þið slegið inn tölu og athugað hvort Goldbach tilgátan gildir um hana : wims.unice.fr Jón Gunnar Bernburg er prófessor í félagsfræði við Háskóla Íslands . Rannsóknir Jóns Gunnars spanna fjölmörg svið félagsfræðinnar . Núverandi rannsóknarefni hans eru fjöldamótmæli í samtímanum , en hann hefur einnig fengist við rannsóknir sem tengjast vandamálum ungmenna og afbrotum , svo dæmi séu tekin .